b'\n_START_ARTICLE_\nInformacijski sistem\n_START_PARAGRAPH_\nSistem je katerakoli skupina komponent (funkcij, ljudi, aktivnosti, dogodkov, itd.), ki so v medsebojni interakciji/ relaciji za doseganje predhodno definiranih ciljev (ciljna usmerjenost)._NEWLINE_Informacijski sistem (kratica: IS) je urejen in organiziran sistem, ki uporabnike oskrbuje z vsemi potrebnimi informacijami za odlo\xc4\x8danje. Osnovne aktivnosti informacijskega sistema so zbiranje, shranjevanje obdelava in posredovanje rezultatov kon\xc4\x8dnim uporabnikom.\n_START_SECTION_\nPisarni\xc5\xa1ki informacijski sistemi\n_START_PARAGRAPH_\nPodpirajo razli\xc4\x8dne pisarni\xc5\xa1ke procese z namenom izbolj\xc5\xa1anja razdelitve, poteka dela in komunikacije zaposlenih. Podpira aplikacije za urejanje besedil, elektronsko po\xc5\xa1to, sklicevanje sestankov, elektronsko shranjevanje in priklic dokumentov,... (primer tak\xc5\xa1nih aplikacij je OpenOffice, MS Exchange..)'